SKLEP EVROPSKEGA PARLAMENTA (EU, EURATOM) 2021/1566

z dne 28. aprila 2021

o zaključnem računu Evropske fundacije za izboljšanje življenjskih in delovnih razmer (Eurofound) (do 20. februarja 2019: Evropska fundacija za izboljšanje življenjskih in delovnih razmer) za proračunsko leto 2019

EVROPSKI PARLAMENT,

— ob upoštevanju končnega zaključnega računa Evropske fundacije za izboljšanje življenjskih in delovnih razmer (Eurofound) za proračunsko leto 2019,

— ob upoštevanju letnega poročila Računskega sodišča o agencijah EU za proračunsko leto 2019, skupaj z odgovori agencij (1),

— ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2019 v skladu s členom 287 Pogodbe o delovanju Evropske unije pripravilo Računsko sodišče,

— ob upoštevanju priporočila Sveta z dne 1. marca 2021 o podelitvi razrešnice fundaciji glede izvrševanja proračuna za proračunsko leto 2019 (05793/2021 – C9-0048/2021),

— ob upoštevanju člena 319 Pogodbe o delovanju Evropske unije,

— ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (3) in zlasti člena 70,

— ob upoštevanju Uredbe Sveta (EGS) št. 1365/75 z dne 26. maja 1975 o ustanovitvi Evropske fundacije za zboljšanje življenjskih in delovnih razmer (4) in zlasti člena 16,

— ob upoštevanju Uredbe (EU) 2019/127 Evropskega parlamenta in Sveta z dne 16. januarja 2019 o ustanovitvi Evropske fundacije za izboljšanje življenjskih in delovnih razmer (Eurofound) in razveljavitvi Uredbe Sveta (EGS) št. 1365/75 (5) in zlasti člena 16,

— ob upoštevanju Delegirane uredbe Komisije (EU) 2019/715 z dne 18. decembra 2018 o okvirni finančni uredbi za organe, ustanovljene na podlagi PDEU in Pogodbe Euratom, iz člena 70 Uredbe (EU, Euratom) 2018/1046 Evropskega parlamenta in Sveta (6) in zlasti člena 105,

— ob upoštevanju členov 32 in 47 Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7),

— ob upoštevanju člena 100 in Priloge V Poslovnika,

— ob upoštevanju mnenja Odbora za zaposlovanje in socialne zadeve,

— ob upoštevanju poročila Odbora za proračunski nadzor (A9-0094/2021),

1. odobri zaključni račun Evropske fundacije za izboljšanje življenjskih in delovnih razmer (Eurofound) za proračunsko leto 2019;

2. naroči svojemu predsedniku, naj ta sklep posreduje vršilki dolžnosti izvršnega direktorja Evropske fundacije za izboljšanje življenjskih in delovnih razmer (Eurofound), Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

Predsednik David Maria SASSOLI Generalni sekretar Klaus WELLE

(1) UL C 351, 21.10.2020, str. 7. Letno poročilo Evropskega računskega sodišča o agencijah EU za proračunsko leto 2019: https://www.eca.europa.eu/Lists/ECADocuments/AGENCIES_2019/agencies_2019_SL.pdf.

(2) UL C 351, 21.10.2020, str. 7. ECA annual report on EU agencies for the 2019 financial year: https://www.eca.europa.eu/Lists/ECADocuments/AGENCIES_2019/agencies_2019_SL.pdf.

(3) UL L 193, 30.7.2018, str. 1.

(4) UL L 139, 30.5.1975, str. 1.

(5) UL L 30, 31.1.2019, str. 74.

(6) UL L 122, 10.5.2019, str. 1.

(7) UL L 328, 7.12.2013, str. 42.